လွင်ႈမီးၼမ်ႉၸႂ်လီ

•••••ၵိူတ်ႇပဵၼ်ၵူၼ်းမႃးသေယဝ်ႉ ႁဝ်းတေယူႇၵေႃႉလဵဝ်
ဢမ်ႇလႆႈ၊ ၵွပ်ႈပိူဝ်ႈၼၼ်   ႁဝ်းတိုၼ်းတေလႆႈယူႇၸွမ်း
ၵူၼ်းၼမ် လႄႈယူႇၼႂ်းတူင်ႇဝူင်းၵူၼ်းၼၼ်ႉယဝ်ႉ။

•••••တႃႇတေယူႇသဝ်းၸွမ်းၵူၼ်းၼမ်   ယူႇသဝ်းၸွမ်း
တူင်ႇဝူင်းၵူၼ်းၼၼ်ႉ၊ တေလႆႈမီးၼမ်ႉၸႂ်လီ ဢၼ်ၼႆႉ
လမ်ႇလွင်ႈတႄႉႄတႉ။

•••••တႃႇတေယူႇသဝ်းၸွမ်းၵူၼ်းၼမ်လႄႈ  တူင်ႇဝူင်း
ၵူၼ်းၼၼ်ႉ သင်ဢမ်ႇမီးၼမ်ႉၸႂ်လီၸိုင် ယၢပ်ႇတႄႉꧦ

•••••ဢမ်ႇဝႃႈတေၵႂႃႇတီႈလႂ်ၵေႃႈယဝ်ႉ    ၼမ်ႉၸႂ်လီၼႆႉ
တိုၼ်းလူဝ်ႇၵူႈတီႈတီႈယဝ်ႉ။

•••••မိူၼ်ၸိူင်ႉၼင်ႇ ၼႂ်းႁိူၼ်း ၼွၵ်ႈႁိူၼ်း ၼႂ်းဝၢၼ်ႈ
ၼွၵ်ႈဝၢၼ်ႈ ၼႂ်းမိူင်း ၼွၵ်ႈမိူင်း  တႄႇၵႂႃႇၸိူဝ်းၼၼ်ႉ
တိုၼ်းလူဝ်ႇၼမ်ႉၸႂ်လီၵူႈတီႈယဝ်ႉ။

•••••လွင်ႈလႆႈမီးၼမ်ႉၸႂ်လီၼႆႉ   တိုၼ်းဢမ်ႇသဵင်ႈၵႃႈ
ၶၼ်သေဢိတ်း ၵွပ်ႈပိူဝ်ႈၼၼ်  ၸဝ်ႈၵဝ်ႇမီးလႆႈၵႃႈႁိုဝ်
ၵေႃႈ ႁႂ်ႈမီးဝႆႉၼမ်ꧦလႄႈ။

•••••ပေႃးႁဝ်းဝႆႉၼမ်ႉၸႂ်လီတေႃႇပိူၼ်ႈၵေႃႈ  ပိူၼ်ႈၵေႃႈ
တေဝႆႉၼမ်ႉၸႂ်လီတေႃႇႁဝ်းၶိုၼ်းၼၼ်ႉယဝ်ႉ၊ ၵွပ်ႈပိူဝ်ႈ
ၼၼ်လႄႈ ၼမ်ႉၸႂ်လီၼႆႉ   လမ်ႇလွင်ႈတႃႇတူဝ်မီးၸႂ်
တီႈၼႂ်းလေႃးၵၼႆႉတႄႉတႄႉ။

•••••လွင်ႈပဵၼ်မႃးပၼ်ႁႃၼၼ်ႉ   ၵွပ်ႈႁဝ်းဢမ်ႇမီးၼမ်ႉ
ၸႂ်လီတေႃႇၵၼ်ၼၼ်ႉယဝ်ႉ၊ သင်ႁဝ်းမီးၼမ်ႉၸႂ်လႂ်တေႃႇ
ၵၼ်ၼႆ တႃႇတေပဵၼ်ပၼ်ႁႃၼၼ်ႉ တိုၼ်းဢမ်ႇပဵၼ်မ​ႃး။

•••••ဢမ်ႇဝႃႈၵူၼ်း ဢမ်ႇဝႃႈသတ်း    ဢွင်ႈတီႈဢၼ်မီး
ၼမ်ႉၸႂ်လီၼၼ်ႉ၊ မၼ်းတိုၼ်းမီးလွင်ႈၵတ်းယဵၼ် ပဵၼ်
လွင်ႈသိူဝ်းမူၼ်ႈ တူၼ်ႈၸႂ်ၵျေႃႇသိူဝ်းၸဵမ်ၸိူဝ်းၼႆႉယဝ်ႉ။

•••••ၵူၺ်းၵႃႈ ဢွင်ႈတီႈဢၼ်ဢမ်ႇမီးၼမ်ႉၸႂ်လီၼၼ်ႉ
တႄႉ ပဵၼ်တီႈဢၼ်သုၵ်ႉယုင်ႈ ဢူၼ်မေႃး ဢမ်ႇလႆႈမီး
လွင်ႈၵတ်းယဵၼ်သေပွၵ်ႈၼၼ်ႉယဝ်ႉ။
•••••ဢၼ်ၵႆႉယိၼ်းၵူၼ်းၵူႈၵေႃႉလၢတ်ႈ တႃႇတေဢဝ်
ႁဵတ်းၸူႉ ႁဵတ်းၵေႃႉႁၵ်ႉ တႃႇတေႁူမ်ႈၸၢတ်ႈပၢၼ်ၸွမ်း
ၼၼ်ႉ ၼမ်ႉၸႂ်လီၵေႃႈပေႃးယဝ်ႉၼႆထႅင်ႈၵွၼ်ႇ   ၵွပ်ႈ
ၼၼ်ၸင်ႇဝႃႈၼမ်ႉၸႂ်လီၼႆႉလမ်ႇလွင်ႈတႄႉꧦ။

•••••တႃႇတေမီးဢူၺ်းၵေႃႉၼမ်ၼၼ်ႉၵေႃႈ ဢဝ်ၼမ်ႉ
ၸႂ်လီသေႁႃတူၺ်းလႄႈ ၸဝ်ႈၵဝ်ႇတေထူပ်းဢူၺ်း
ၵေႃႉလီၼမ်ꧦယူႇ။

•••••ပိူၼ်ႈဢမ်ႇဝႆႉၼမ်ႉၸႂ်လီတေႃႇႁဝ်းၵေႃႈ ဝႆႉၼမ်ႉ
ၸႂ်လီတေႃႇပိူၼ်ႈလႄႈ မၼ်းဢမ်ႇသုမ်း ႁဝ်းယင်းပဵၼ်
ၵူၼ်းလီထႅင်ႈၵွၼ်ႇ။
#လိၵ်ႈႁူဝ်ၼႆႉ တိုၵ်ႉတႅမ်ႈပွၵ်ႈဢွၼ်တၢင်းသုတ်းလႄႈ
တီႈပိူင်ႈၼၼ်ႉတိုၼ်းတေႁၼ် လႄႈ လိၵ်ႈႁူဝ်ၼႆႉတေ
ဢမ်ႇပႆႇတဵမ်ထူၼ်ႈတႃႇၽူႈလူလိၵ်ႈႁဝ်းၶဝ် ပဵၼ်ႁိုဝ်ၵေႃႈ
လွင်ႈၸိူဝ်းၼၼ်ႉဢမ်ႇလမ်ႇလွင်ႈၼႆလႄႈ ဢၼ်လမ်ႇ
လွင်ႈၼႆႉတႃႇတေၶတ်းၸႂ်တႅမ်ႈထႅင်ႈၵူၺ်းၼႆသေ။

ၶွပ်ႈၸႂ်ထိုင် ၽူႈႁၵ်ႉတၢင်းႁူႉလူပၼ်လိၵ်ႈၼႆႉသေ
================================
ယုမ်ႉသိူဝ်း - မိူင်းယႆ
သင်ဝႃႈၶႂ်ႈလၢတ်ႈတေႃႇၵူၼ်းတႅမ်ႈလိၵ်ႈၼႆၸိုင် ၵပ်းသိုပ်ႇ
မႃးလႆႈတီႈ Facebook. Pin Nyinda လႆႈယူႇၶႃႈ။